- Den kan redde menneskeliv, siger forsker Lars Pilegaard Thomsen, mens han viser os, hvordan den nyudviklede nødrespirator, som Lars og de fire andre fra Aalborg Universitet har brugt alle døgnets 24 timer til at få færdig, således den i dag kunne vises frem for pressen. - Jeg håber ikke, der bliver brug for den, siger leder af projektetet Stephen Edward Rees, der sammen med de andre forskere har fået en million kroner af regeringen til at udvikle en prototype. I samarbejde med Aalborg-firmaet Flairmo, som er eksperter på området indenfor kompressorer, vakuumpumper, nitrogen generatorer og luftbehandlingsprodukter, har man nu færdiggjort først fase. Det geniale ved denne nødrespirator er, at den er lavet af industrikomponenter. Det betyder, at der kun er benyttet cirka 25 forskellige komponenter, som er nemme at få fat i, til forskel fra de store respiratorer, hvor der er langt flere komponenter, hvilket gør, at denne Aalborg-udviklede nødrespirator er simpel at fremstille. Netop i dag har forskerne bag projektetet frigivet alle oplysninger, software, hardware beskrivelser, så man over hele verden kan se, hvordan man har udviklet og bygget denne nødrespirator, og dermed håber Stephen Edwars Rees på denne måde, at andre lande vil gå ind og bruge oplysningerne fra Aalborg og selv begynde at fremstille nødrespiratorer inspireret af den fra Aalborg. De fem forskere bag projektet er Lars Pilgaard Thomsen, Mathias Krogh Poulsen, John Hansen, Stephen Edward Rees og Dan Stiber Karbing.

Referat:
De har arbejdet nærmest i døgndrift  de sidste to uger, de fem forskere fra Aalborg Universitet. Med professor i respirationsfysiologi på Institut for Medicin og Sundhedsteknologi ved Aalborg Universitet Stephen Edward Rees i spidsen har de udviklet en nødrespirator på rekordtid.